Teymur Elçin

Teymur Elçin (doğum adı:Teymur Süleyman oğlu Əliyev; ) – şair, publisist, 1958-ci ildən Azərbaycan Yazıçılar Birliyinin üzvü, Jurnalistlər Birliyinin üzvü (1958), Azərbaycan Dövlət mükafatı laureatı (1991), Azərbaycan SSR mədəniyyət nazirinin müavini (1975–1988).

 Həyatı 
Teymur Süleyman oğlu Əliyev (Teymur Elçin) 1924-cü il mart ayının 28-də Şuşa şəhərində anadan olmuşdur.

1931-ci ildə ailəsi ilə Bakıya köçmüş, burada 132 saylı şəhər orta məktəbini bitirmişdir.

1941–1948-ci illərdə ADU-nun filologiya fakültəsində təhsil almışdır.

Eyni zamanda "Gənc işçi" qəzeti redaksiyasında ədəbi işçi (1941), 1941–1942-ci illərdə Azərbaycan Radio Komitəsində İctimai-siyasi verilişlər baş redaksiyasında ştatdankənar müxbir, 1942–1943-cü illərdə diktor, redaktor, məsul redaktor, 1945–1946-cı illərdə APİ-nin komsomol komitəsinin katibi, Azərbaycan LKGİ Bakı şəhər komitəsinin birinci katibi (VI, 1946 — IV, 1948), Azərbaycan LKGİ Bakı komitəsinin katibi (V, 1949 – IV, 1950), "Azərnəşr"in siyasi-ictimai ədəbiyyat şöbəsinin müdiri (1950–1952), Azərbaycan Nazirlər Soveti yanında Radio Məlumat Komitəsi sədrinin müavini (1952–1953), Azərbaycan Nazirlər Soveti nəşriyyat qrupunun rəisi, katibliyin müdiri (1953–1955), Azərbaycan KP MK Elm və mədəniyyət şöbəsinin təbliğat və təşviqat şöbəsi müdirinin müavini (1955–1957), Azərbaycan Televiziya və Radio Verilişləri Komitəsinin (sonra Dövlət komitəsi) sədri (1957–1964), Azərbaycan KP MK Təbliğat və təşviqat şöbəsinin müdiri (1964–1975), Azərbaycan mədəniyyət nazirinin müavini (1975–1988) vəzifələrində çalışmışdır.Nar nağılı [Mətn] /T. Elçin; layihənin məsl. Elçin; ideya müəl. Q. Qarayev; layih. rəhb. Qaraqoyunlu; rəssamlar Vüqar, L. Vəliyeva; dizayner R. Hüseynov.- Bakı, 2009.- 51 s.Əhmədli, Z. Kimlər gəldi, kimlər getdi bu dünyadan…: 6 noyabr -Azərbaycan televiziya və radiosu günüdür /Z. Əhmədli //Ədəbiyyat qəzeti.- 2012.- 2 noyabr.- S.6.

Ədəbi fəaliyyətinə kiçik yaşlarından başlamış, ilk şeirlərini məktəb şənliklərində oxumuşdur. Onun ilk mətbu əsəri Bakı Mərkəzi Pionerlər Evinin 1938-ci ildə nəşr etdiyi "Şeirlər əcmuəsi"ndə dərc olunan "Azərbaycan" şeiridir. Bundan sonra məktəb illərində onun dövri mətbuatda "Kommunist", "Yeni yol" və "Azərbaycan pioneri" qəzetlərində) dərc edilən yazıları "Teymur Əlizadə" imzası ilə çıxmışdır.Tuk-tuk, tak-tak [Mətn] /T. Elçin.- Bakı, 2009.- 30 s.

Şairin bir sıra siyasi, lirik, əmək və uşaq şeirlərinə mahnılar bəstələnmişdir. "Qar qız" mənzum pyesi M. Qorki adına Gənc Tamaşaçılar Teatrında tamaşaya qoyulmuşdur (1983).

Əsərləri keçmiş SSRİ, həmçinin, xarici ölkə xalqlarının dillərində çap olunmuş, bədii tərcüməyə də xüsusi diqqət yetirmişdir.

Xidmətlərinə görə "Qırmızı əmək bayrağı" ordeni (1971), "Şərəf nişanı" ordeni (1979), yeddi medal və üç dəfə Azərbaycan Ali Soveti Rəyasət Heyətinin Fəxri fərmanı ilə, həmçinin, ÜİLKGİ MK və Azərbaycan LKGİ MK Fəxri fərmanları ilə təltif edilmişdir.Xəlilzadə, F. Sözün minbir rəngi [Mətn] /F. Xəlilzadə //Azərbaycan.- 2012.- 12 iyul.- S.11.

Görkəmli şair, publisist Teymur Elçin 1992-ci il mart ayının 19-da vəfat etmişdir.

Vasim Məmmədəliyev və Elçin Əfəndiyevin qayınatası olmuşdur.

 Əsərləri 
 1. Qarqız. Bakı: Uşaqgəncnəşr, 1955, 15 səh.
 2. Bip-bip. Bakı: Uşaqgəncnəşr, 1959, 31 səh.
 3. Qulaq asın, danışım. Bakı: Uşaqgəncnəşr, 1959, 67 səh.
 4. Qızulduz. Yaşar və Nur nənə. Bakı: Uşaqgəncnəşr, 1962, 32 səh.
 5. Din-dan. Bakı: Azərnəşr, 1964, 16 səh.
 6. Bahar, adlar, uşaqlar. Bakı: Azərnəşr, 1966, 112 səh.
 7. Sözlər, nəğmələr, nağıllar, laylalar. Bakı: Gənclik, 1969, 79 səh.
 8. Laylalar. Bakı: Gənclik, 1971, 15 səh.
 9. Şəkərim, duzum. Bakı: Gəncik, 1977, 224 səh.
 10. Xoruzbanı gedirəm. Bakı: Gənclik, 1978, 14 səh.
 11. Torağayın nəğməsi. Bakı: Yazıçı, 1979, 202 səh.
 12. Toğrul babanın nağıl ağacı. Bakı: Gənclik, 1982, 62 səh.
 13. Balaca Aytən. Bakı: Gənclik, 1983, 14 səh.
 14. Mənim kiçik ulduzlarım. Bakı: Gənclik, 1985, 350 səh.

 Tərcümələri 
(ruscadan)
 1. N. Zabila. Vətənimiz. Bakı: Uşaqgəncnəşr, 1951, 12səh.
 2. N. Zabila. Yasoçkanın kitabı. Bakı: Uşaqgəncnəşr, 1963, 16 səh.
 3. N. Zabila. Balaca Marina. Bakı: Uşaqgəncnəşr, 1957, 16 səh.
 4. A. və P. Barto. Pinti qız. Bakı: Uşaqgəncnəşr, 1957, 16 səh.
 5. K. Çukovski. Qorxunc tarakan. Bakı: Uşaqgəncnəşr, 1961, 18 səh.
 6. İ. V. Turgenev. Bədbəxt qız. Bakı: Uşaqgəncnəşr, 1961, 236 səh.
 7. K. Çukovski. Moydadır. Bakı: Uşaqgəncnəşr, 1962, 22 səh.
 8. S. Marşak. Usta tikər – usta sökər. Bakı: Azərnəşr, 1964, 16 səh.
 9. A. Tudoraş. Balaca noxudun nağılı. Bakı: Azərnəşr, 1964, 16 səh.
 10. K. Çukovski. Milçək-vizilçək, Bakı: Azərnəşr, 1965, 16 səh.
 11. Gənc Marksın albomundan (xalq nağılları). Bakı: Azərnəşr, 1968, 36 səh.
 12. P. Voronko. Ən gözəl yer vətəndir. Bakı: Gənclik, 1975, 30 səh.
 13. K. Çukovski. Aybolit. Bakı: Gənclik, 1973, 219 səh.
 14. T. Hofman. Şelkunçik və siçanlar padşahı. Bakı: Uşaqgəncnəşr, 1961, 80 səh.
 15. Ş. Rəşidov. Kəşmir mahnısı. Bakı: Gənclik, 1979, 40 səh.
 16. K. Çukovski. Milçək-vizilçək. Bakı: Gənclik, 1985, 120 səh.

(türkcədən)
 17. N. Zəkəriyyə. Günəşə sevinək. Bakı: Uşaqgəncnəşr, 1967, 30 səh.

 Şeirlərinə yazılmış musiqi əsərləri 
Mahnılar
 İlhamə Quliyeva — Gülür ellər — musiqi: Fikrət Əmirov
 İlhamə Quliyeva — Göygöl — musiqi: Fikrət Əmirov
 İlhamə Quliyeva — De, görüm, neyləmişəm — musiqi: Fikrət Əmirov
 Zeynəb Xanlarova — Bir gül seçdim (Yar üçün) — musiqi: Fikrət Əmirov
 Abbas Əhməd və Nailə Əliyeva — Bəs kim eşitsin — musiqi:Eldar Mansurov
 Mobil Əhmədov — Qarabağın qızları — musiqi: Əşrəf Abbasov

Uşaq mahnıları
 Bip-bipin nəğməsi (Uçdu göylərə bizim peykimiz) — musiqi: Fikrət Əmirov
 Bizim həyət — musiqi: Fikrət Əmirov
 Qış nəğməsi — musiqi: Oqtay Zülfüqarov
 Sərçə — musiqi: Oqtay Zülfüqarov
 Can nənə — musiqi: Oqtay Zülfüqarov
 Gəl, bahar — musiqi: Əfsər Cavanşirov

Opera
 Tərs keçi — libretto müəllifi

 Filmoqrafiya 
 Analar və laylalar (film, 1992)
 Qara leylək (film, 1985)
 Ziyalı ömrü. Teymur Elçin (film)

 İstinadlar 

 Xarici keçidlər 

 Teymur Elçin Uşaq Bilik Portalı

Kateqoriya:Azərbaycan şairləri
Kateqoriya:Azərbaycanlı şairlər
Kateqoriya:Azərbaycanlı tərcüməçilər
Kateqoriya:Azərbaycan Yazıçılar Birliyinin üzvləri
Kateqoriya:Azərbaycan Jurnalistlər Birliyinin üzvləri
Kateqoriya:Şuşa yazıçıları
Kateqoriya:Azərbaycan Televiziyasının sədrləri
Kateqoriya:Azərbaycan SSR mədəniyyət nazirlərinin müavinləri
Kateqoriya:SSRİ şairləri